CELEX: 22010D0023
Language: lt
Date: 1268352000000
Title: 2010 m. kovo 12 d. EEE jungtinio komiteto sprendimas Nr. 23/2010, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

10.6.2010   
            
            
               LT
            
            
               Europos Sąjungos oficialusis leidinys
            
            
               L 143/16
            
         EEE JUNGTINIO KOMITETO SPRENDIMAS
   Nr. 23/2010
   2010 m. kovo 12 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2010 m. kovo 1 d. EEE jungtinio komiteto sprendimu Nr. 18/2010 (1).
            
         
               (2)
            
            
               2007 m. spalio 26 d. EEE jungtinio komiteto sprendimu Nr. 137/2007 (2) į Susitarimą įtrauktas Europos Parlamento ir Tarybos reglamentas (EB) Nr. 852/2004 (3) ir pagal Susitarimą panaikintos Komisijos direktyvos 96/3/Euratomas, EAPB, EB (4), 98/28/EB (5) ir 2004/4/EB (6) su pataisymais, padarytais OL L 81, 2004 3 19, p. 92.
            
         
               (3)
            
            
               Pagal Reglamento (EB) Nr. 852/2004 17 straipsnio 3 dalį direktyvos 96/3/Euratomas, EAPB, EB, 98/28/EB ir 2004/4/EB galioja tol, kol bus pakeistos pagal minėtą reglamentą arba pagal Europos Parlamento ir Tarybos reglamentą (EB) Nr. 178/2002 (7) priimtais sprendimais. Tokie sprendimai kol kas nepriimti.
            
         
               (4)
            
            
               Todėl direktyvos 96/3/Euratomas, EAPB, EB, 98/28/EB ir 2004/4/EB turėtų būti vėl įtrauktos į Susitarimą.
            
         
               (5)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo II priedo XII skyrius iš dalies keičiamas taip:
   
               1.
            
            
               54j punkte (išbrauktas) įrašomas toks tekstas:
               „31996 L 0003: 1996 m. sausio 26 d. Komisijos direktyva 96/3/Euratomas, EAPB, EB, leidžianti nukrypti nuo tam tikrų Tarybos direktyvos 93/43/EEB dėl maisto produktų higienos nuostatų dėl skystų piltinių aliejų ir riebalų vežimo jūra (OL L 21, 1996 1 27, p. 42), su pakeitimais, padarytais:
               
                           —
                        
                        
                           
                              32004 L 0004: 2004 m. sausio 15 d. Komisijos direktyva 2004/4/EB (OL L 15, 2004 1 22, p. 25) su pataisymais, padarytais OL L 81, 2004 3 19, p. 92.“
                        
                     
         
               2.
            
            
               Po 54zzzze punkto (Komisijos sprendimas 2008/654/EB) įterpiamas šis punktas:
               
                           „54zzzzf.
                        
                        
                           
                              31998 L 0028: 1998 m. balandžio 29 d. Komisijos direktyva 98/28/EB, leidžianti nukrypti nuo kai kurių Direktyvos 93/43/EEB dėl maisto produktų higienos nuostatų, susijusių su nefasuoto žaliavinio cukraus gabenimu jūra (OL L 140, 1998 5 12, p. 10).“
                        
                     
         2 straipsnis
   Direktyvų 96/3/Euratomas, EAPB, EB, 98/28/EB ir 2004/4/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2007 m. spalio 26 d. EEE jungtinio komiteto sprendimo Nr. 137/2007 įsigaliojimo dieną, jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (8). Šis sprendimas laikinai taikomas nuo priėmimo dienos iki įsigaliojimo dienos.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2010 m. kovo 12 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  Žr. šio Oficialiojo leidinio p. 4.
   
      (2)  OL L 100, 2008 4 10, p. 53.
   
      (3)  OL L 139, 2004 4 30, p. 1.
   
      (4)  OL L 21, 1996 1 27, p. 42.
   
      (5)  OL L 140, 1998 5 12, p. 10.
   
      (6)  OL L 15, 2004 1 22, p. 25.
   
      (7)  OL L 31, 2002 2 1, p. 1.
   
      (8)  Konstitucinių reikalavimų nenurodyta.